als_Latn dik_Latn sag_Latn
Asport- Talenti shkodran Elseid Hysaj vazhdon të jetë një ndër lojtarët më të kërkuar në merkaton italiane të futbollit.
Mbrojtësi talentuar 19 vjeçar që luan te Empoli prej kohësh është në qëndër të zërave të merkatos që e shikojnë pranë një transferimi te Lazio. Por kohët e fundit interesimi klubit lacial është zbehur disi pasi në skuadër është rikthyer të jetë i rëndësishëm Luis Pedro Cavanda, i cili përpara një jave ka rinovuar edhe kontratën me fituesit e Kupës së Italisë. Lojtari datëlindjes 1994 vazhdon të ndiqet nga Igli Tare por për momentin krahët e mbrojtjes romane janë të përforcuara dhe duket se Lacio nuk ka ndërmend të kryejë një investim të ‘nxituar’ duke parë shumën e parave që kërkon Empoli për të lënë të lirë talentin premtues.
Skuadra toskane nuk ka ndërmend të lëvizë nga pretendimi saj për të siguruar 3 milionë euro nga shitja e shkodranit që tashmë është edhe pjesë e skuadrës përfaqësuese shqiptare të drejtuar nga Xhani De Biazi, dhe duke parë që Lacio nuk paguan një shumë të tillë, në sulm për shërbimet e tij është hedhur Torino i padronit Urbano Kairo siç shkruan gazeta prestigjose italiane ‘Tuttosport’. Mbetet për tu parë se kush do të jetë e ardhmja e talentit kuqezi.
You must be logged in to post a comment Login
als_Latn als_Latn als_Latn eng_Latn